คือผมมีเพศสัมพันธ์กับแฟนแต่ได้ป้องกันและใส่ถุงยางอนามัยเพราะว่ามีเพศสัมพันธ์ครั้งแรกแต่สักพัก มีน้ำเหนียวๆหนึบๆเหมือนน้ำมูกไหลออกมาไม่เยอะมากอยากจะถามว่ามันมีอันตรายต่อร่างกายผู้หญิงไหม ควรทานยาอะไรไหม เสี่ยงต่อการตั้งครรภ์ไหมครับ
สวัสดีค่ะ น้ำเมือกดังกล่าวมานั้นอาจเป็นน้ำอสุจิ หรือน้ำหล่อลื่นที่สร้างออกมาในระหว่างมีเพศสัมพันธ์ ไม่มีอันตรายต่อร่างกายผู้หญิง แต่ถ้าเป็นน้ำอสจุิ อาจทำให้เกิดการตั้งครรภ์ได้ในกรณีนี้ที่ไม่ได้มีการป้องกันด้วยถุงยางอนามัย อาจมีข้อบ่งชี้ในการใช้ยาคุมกำเนิดฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ผลข้างเคียงอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ